Λιανοκλάδι Φθιώτιδας

Το Λιανοκλάδι  (επίσημη ονομασία Λειανοκλάδιον) είναι χωριό που απέχει 8 χιλιόμετρα από τη Λαμία. O πληθυσμός του Λιανοκλαδίου ανέρχεται σε 1.085 κατοίκους, σύμφωνα με την απογραφή του 2011. Καταλαμβάνει έκταση 12,8 τ.χλμ.. Είναι πεδινό χωριό με υψόμετρο 75 μέτρα από την επιφάνεια της θάλασσας και διαθέτει άριστο οδικό δίκτυο, καθώς διασχίζεται από την Ε.Ο. Λαμίας-Καρπενησίου (Εθνική Οδός 38), η οποία οδηγεί προς τη Δυτική Φθιώτιδα και την Ευρυτανία. Ο πληθυσμός ασχολείται κυρίως με τη γεωργία. Το Λιανοκλάδι διαθέτει σιδηροδρομικό σταθμό, ο οποίος βρίσκεται στον γειτονικό οικισμό Σταυρό και εξυπηρετεί την πόλη της Λαμίας.

Δείτε επίσης
 Δήμος Λειανοκλαδίου
 Σιδηροδρομικός Σταθμός Λιανοκλαδίου

Παραπομπές

Χωριά του νομού Φθιώτιδας
Δήμος Λαμιέων